ทำงานอย่างผู้รู้จริง พด. สืบสานหลักการทรงงานของในหลวง ร.9
ระหว่างวันที่ 21 - 22 มิ.ย.62 ณ โรงแรม ลองบีช การ์เด้น โฮเต็ล แอนด์ สปา อำเภอบางละมุง จังหวัดชลบุรี,เมื่อวันที่ 21 มิ.ย.62 นางสาวเบญจพร ชาครานนท์ อธิบดีกรมพัฒนาที่ดิน เป็นประธานเปิดประชุมเชิงปฏิบัติการ เรื่อง การบริหารยุทธศาสตร์ แผนงาน งบประมาณ เพื่อรองรับการเปลี่ยนแปลงภาครัฐ ภายใต้ยุทธศาสตร์ชาติ 20 ปี ประจำปีงบประมาณ 2562 สำหรับผู้บริหาร ครั้งที่ 1 เพื่อให้ ผู้บริหาร ผู้เชี่ยวชาญ ผู้อำนวยการกอง/สำนัก และเจ้าหน้าที่กรมพัฒนาที่ดินที่เกี่ยวข้อง จำนวน 90 คน ได้มีความรู้ความเข้าใจในบริบทและแง่มุมต่างๆ เชิงยุทธศาสตร์ ประกอบการบริหารยุทธศาสตร์ให้นำไปสู่การปฏิบัติรวมถึงสามารถวิเคราะห์ปัญหา ได้อย่างถูกต้องสมบูรณ์ สามารถปฏิบัติได้อย่างเป็นระบบ มีประสิทธิภาพ และสร้างสมรรถนะในการบริหารจัดการแนวใหม่ของผู้บริหารภาครัฐ เพื่อตอบสนองความต้องการของประชาชนในฐานะที่เป็นศูนย์กลาง การอำนวยความสะดวกแก่ผู้ใช้บริการให้สามารถปฏิบัติตามภารกิจตอบสนองนโยบายของรัฐบาล และนำไปสู่การปฏิบัติอย่างเป็นรูปธรรมได้อย่างเต็มความสามารถ โดยได้รับเกียรติจากวิทยากรผู้ทรงคุณวุฒิ รศ.ดร.ดำรงค์ วัฒนา และคณะ ซึ่งมีความเชี่ยวชาญในเรื่อง การบริหารงานสมัยใหม่เชิงยุทธศาสตร์ มาให้ความรู้แก่ผู้บริหารและบุคลากรของกรมพัฒนาที่ดินในครั้งนี้,อธิบดีกรมพัฒนาที่ดิน เปิดเผยว่า เนื่องจากในปัจจุบันเกิดการเปลี่ยนแปลงในมิติต่างๆ เช่น การเมือง กฎหมาย กฎระเบียบต่างๆ ทางการบริหาร การเลื่อนตำแหน่งที่สูงขึ้นของบุคลากร การปรับเปลี่ยนตำแหน่งต่างๆ การกำหนดนโยบายใหม่ๆ หรือนโยบายเร่งด่วนในระดับพื้นที่ ที่จะสามารถจัดทำเป็นแผนงานงบประมาณ เพื่อนำไปสู่การขับเคลื่อนงานได้ตามเป้าหมาย รวมถึงการบริหารงานภาครัฐให้เกิดผลดีท่ามกลางการเปลี่ยนแปลงของประเทศและของโลกที่รวดเร็ว ทำให้เกิดความยากลำบากในการทำความเข้าใจและประยุกต์หลักต่างๆ ให้สามารถนำไปปฏิบัติได้ กรมพัฒนาที่ดิน จึงจำเป็นต้องพัฒนาบุคลากรของกรมฯ ทำงานอย่างมืออาชีพ มุ่งสู่ข้าราชการ 4.0 เพื่อสนับสนุนและขับเคลื่อนงานในภารกิจให้เป็นไปตามนโยบายของรัฐบาล ให้สอดคล้องและเป็นไปตามกรอบยุทธศาสตร์ที่เกี่ยวข้องต่างๆ รวมถึงยุทธศาสตร์ ระยะ 20 ปี ที่เน้น เกษตรกร เป็นศูนย์กลางในการพัฒนาอย่างสมดุล อันจะเป็นส่วนหนึ่งที่ผลักดันให้ประเทศไทย สามารถบรรลุวิสัยทัศน์ มั่นคง มั่งคั่ง ยั่งยืน ได้.
กรมพัฒนาที่ดินจัดประชุมเชิงปฏิบัติการ เรื่อง การบริหารยุทธศาสตร์ แผนงาน งบประมาณ เพื่อรองรับการเปลี่ยนแปลงภาครัฐ ภายใต้ยุทธศาสตร์ชาติ 20 ปี ประจำปีงบประมาณ 2562 สำหรับผู้บริหาร ครั้งที่ 1 
กรมพัฒนาที่ดิน,ยุทธศาสตร์ชาติ20ปี,การบริหารยุทธศาสตร์,สืบสานในหลวง,ในหลวง ร.9,ข่าวทั่วไป